Bubali

Bubali ta un bario na Palm Beach, Aruba. E ta situa pa nort di Eagle Beach.Bubali Garden Homes, Bubali Na 2006 e bario tabatin 700 habitante. Den e bario ta encontra e Bubaliplas, un zona de naturalesa protehi cu ta wordo bishita pa mas di 80 especie di parha migratorio. Bubali Bird Sanctuary 

 Historia  
Historicamente Bubali tabata un area cu tera fertil, dedica na agricultura. Den añanan 1920 Arend Petroleum Maatschappij ta cumpra di Adriaan Lacle su cas di cunucu tipico na Bubali, conoci como Quinta del Carmen. E medico di e empresa Adriaan Dussenbroek (1893-1965) ta muda aden y ta establece un hospital chikito pa e empleadonan patras di e cas, operando esaki te 1943. Quinta del Carmen cu ta data di 1918 awendia ta considera un monumento. 

Dia 5 di februari 1951 Rudi Kappel, kende despues a funda SLM, a haci un aterisahe di emergencia na Bubali cu su prome avion. Kappel y su pasahero ta sobrevivi e aterisahe, pero e avion no segura ta kima por completo.Esso News, Two Escape as Plane Crashes, 16 di februari 1951

Dia 10 di september 2018 ta cuminsa un candela na Bubaliplas; destruyendo 24% di su zona di naturalesa.Overheid van Aruba, 24% van de Bubali Plas ging in vlammen op, 14 di oktober 2018

Bubali ta conoci pa e club di futbol cu e mesun nomber SV Bubali y cu a wordo funda na 1943.

 Mira tambe 
 Lista di luga na Aruba

Category:Luga na Aruba